## Wikipedias grundlov.
Det følgende er dels foranlediget af en generel følelse af, at debatklimaet på dansk Wikipedia har ligget på et alt for ringe niveau de sidste par måneder - og dels tilskyndet af en kommentar fra til et indlæg fra mig i emnet ovenfor.
Kære alle! Tænk lige over, at vi kun er her for at skrive en fri og neutral encyklopædi. Vi er her ikke for at gøre karriere, for at få ret, for at angribe nogen, for at ændre andres holdninger, for at gætte på andres motiver, for vinde noget, for at forsvare os, for at få prestige, for at pynte på vores CV, for at tale om os selv eller for at holde andre ude, for at reklamere, for at sætte etiketter på folk og heller ikke for en hel masse andet af samme skuffe.
Vi er her for at skrive artikler, og det sker i samarbejde og ved diskussion med andre om, hvordan indholdet bliver det bedst mulige. Det sker sammen med nogle, som er erfarne, og nogle som ikke er. Sammen med nogen, som behersker skriftlig dansk godt og nogen, som behersker det mindre godt. Sammen med folk af alle mulige holdninger og baggrunde og forståelse af spøgefuldheder, ironi, sarkasme osv osv.
For at det kan gå godt, har vi bl.a. følgende "kasse", som kan findes rundt omkring:
Hvis du føler en stærk tilskyndelse til at skrive noget om andre, så læs lige den kasses indhold igen. Og vent en halv dag eller mere med at skrive, hvis noget har provokeret eller ophidset dig. Glem ikke, at det kunne være ment anderledes, eller at du kan have misforstået eller mistydet meningen. Modparten er - lige som du selv - sikkert ikke idiot. Men han/hun kan - lige som du selv - skrive eller gøre noget idiotisk. Så afklar stilfærdigt "det saglige indhold" (substansen, som politikerne siger) og hold dig fra at fare frem med bål og brand og trusler og antydninger af, hvor ubegavet eller urimelig modparten er. 
Tænk også over, at hvad du skriver - hvadenten du tror, du er anonym eller du ikke er - kan læses af enhver i den overskuelige fremtid.
Jeg har andetsteds i dag citeret Wikiepedias grundlægger Jimbo Wales, og her vil jeg gentage den første sætning fra citatet:
Det er mit første punkt: Der bør og skal skrives langt mere høfligt, venligt, hjælpsomt, imødekommende, ydmygt og ikke mindst sagligt, end det har været tilfældet i mange situationer den sidste tid. Desuden skal der være højt til loftet og gives lang snor - især til nybegyndere, men også til alle andre. 
Der vil altid være nogen, som ikke forstår at samarbejde efter disse linjer, og som gentagne gange giver anledning til drama. Hvis der ikke er noget drama, bliver det skabt, og det fortsætter, uanset om der gives venlige og velmente forklaringer og henstillinger. De bliver bare fordrejet og misforstået. 
Den slags hører ikke hjemme på Wikipedia. Der kommer et tidspunkt, hvor sådanne brugere bliver en større belastning, end deres positive bidrag til encyklopædien kan retfærdiggøre, og hvor det hele ender i egocentri, POV-pushing, trolling - og hvad ved jeg. Det havde Jimbo Wales følgende at sige om:
Mit punkt 2 er derfor, at hvis vi forgæves har forsøgt alle rimelige udveje og argumenter for at bringe folk til besindelse, så skader det Wikipedia at lade dem fortsætte. Jimbos holdning er, at privilegiet at bidrage kan mistes - for kortere eller længere tid. Det er naturligvis ikke de barnagtige vandaler, jeg taler om her - de er en anden og langt mere håndterlig gruppe.
Til slut: Vi har vistnok aldrig oversat Wikipedias grundlov til dansk. Den hedder de 5 grundpiller, fordi den ligger til grund for alle officielle politikker og retningslinjer. Jeg vil afrunde det her lange indlæg ved at bringe den i den engelske udgave:
Jeg håber, at alle vil tænke over - og handle mere efter - det ovenstående, så debatklimaet kan undergå en hurtig og tiltrængt forbedring. Det er en opfordring, og det er med vilje, at jeg undlader at svække den ved at fremsætte forslag og handlingsplaner. Mvh -- 17. nov 2007, 03:11 (CET)
Jeg har oversat – og Sir48 gennemrettet – søjlerne til følgende:
